ভারতের ব্যাটিং ইনিংসের ২৯তম ওভারে বল করছিলেন জেমস অ্যান্ডারসন। ব্যাটিং ক্রিজে ছিলেন অন্যতম বিশ্বসেরা ব্যাটসম্যান বিরাট কোহলি। একটি বলে জোরালোভাবে লেগ বিফোর উইকেটের (এলবিডাব্লিউ) আবেদন করেন অ্যান্ডারসন। যথেষ্ট গুরুত্বপূর্ণ উইকেট আবেদন ইংল্যান্ডের জন্য। তবে আম্পায়ার কুমার ধর্মসেনা সাড়া দেননি তাতে। আর এতেই চটেছেন তিনি। তখনই আম্পায়ারের কাছ থেকে ক্যাপ এবং সোয়েটার (জাম্পার) কেড়ে নেন অ্যান্ডারসন। ম্যাচ রেফারি অ্যান্ডি পাইক্রফট তাঁকে উত্তেজিত অবস্থায় বাক্য বিনিময় করতে দেখেন।